
1. Asjaolud ja menetluse käik

Narva Linnavalitsuse Rahandusamet taotleb bilansilt vara mahakandmist, mille aluseks on firma AS Argo Electronics poolt esitatud järeldus tehnilisest seisukorrast. 

Rahandusameti taotlus vara mahakandmisest vaadati läbi Narva Linnavalitsuse linnnavara komisjoni 03.05.2012.a. istungil ja otsustati seda rahuldada.  
2. Õiguslikud  alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” §7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Nimetatud korra §14 punkti 1 alusel otsuse mahakandmisest võtab vastu Linnavalitsus.
3. Otsus

Nõustuda Narva Linnavalitsuse Rahandusameti taotlusega bilansilt vara mahakandmisega ja lubada kanda maha järgnev vara :
- Paljundusmasin Canon NP 6330 RDF, soetamisaeg 28.03.2001.a, bilansiline maksumus 4601.64 eurot. 

4. Rakendussätted

4.1.Korraldus jõustub seadusega sätestatud korras.

4.2.Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

